Diari Oficial de la Generalitat Valenciana


Sumari del DOGV 2976, del 22-04-1997 (1997/905054)

Resolució de 30 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1996/08/30/(1)/dof/vci/html**

### Dades del document

Número de DOGV
:   2976

Data del DOGV
:   22-04-1997

Secció del DOGV
:   I. DISPOSICIONS GENERALS

Número del document
:   1997/905054


Data del document
:   30-08-1996

Organisme emissor


Tipus de document
:   Resolució

Descriptors 

:   * Cox
    * vigilància del medi ambient
    * impacte ambiental

Resolució de 30 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental. Vist l'expedient 181/96-AIA referent al projecte de modificació puntual 1/96 de les Normes Subsidiàries de Planejament municipal de Cox i Pla Parcial del Sector Industrial San Fernando, promogut per l'Ajuntament de Cox.   
Vist que el 14 de juny de 1996 es va rebre de l'Ajuntament de Cox la següent documentació: projecte de modificació puntual 1/96 i del Pla Parcial del Sector Industrial San Fernando i l'estudi d'impacte ambiental conjunt de tots dos projectes com també el projecte d'homologació del Sector Industrial San Fernando,  
Vist que la modificació puntual consisteix en la desclassificació dels dos sectors de sòl apte per a urbanitzar I-1 i I-2 de 8,7 i 12,2 ha, respectivament, i la classificació d'un únic sector de sòl apte per a urbanitzar, anomenat San Fernando que comprèn una superfície de 22,67 ha, situat a l'oest del nucli urbà i al voltant de la CN-340,  
Vist que el 4 de juliol es van consultar els següents organismes: Subdirecció Territorial de Medi Ambient d'Alacant, Direcció General de Patrimoni Artístic i Servei de Protecció Civil i Coordinació de Comunicacions,  
Vist que la informació pública de l'estudi d'impacte ambiental es va dur a terme mitjançant un anunci publicat en el Diari Oficial de la Generalitat Valenciana de data 5 de juliol de 1996, durant 30 dies hàbils, període en el qual, d'acord amb el certificat remés per l'Ajuntament de Cox, el dia 13 d'agost de 1996, no s'hi van produir al·legacions. Simultàniament, es remet un certificat de la no alteració de l'estudi d'impacte ambiental després del tràmit d'informació pública.  
Atès que la ubicació projectada per al sòl apte per a urbanitzar presenta alguns avantatges respecte al classificat en les Normes Subsidiàries perquè es troba més lluny del nucli urbà i, en conseqüència, disminueix el risc de producció de molèsties o efectes negatius sobre la població,  
Atès que la connexió a les xarxes municipals de proveïment d'aigua i d'evacuació d'aigües residuals no garanteix en absolut la disponibilitat real de cabals per a atendre la demanda d'aigua potable ni l'adequat tractament de les aigües residuals. La documentació presentada es limita a justificar que el dimensionament de les respectives xarxes és suficient per al cabal previst en tots dos casos,  
Atès que, no obstant això, d'acord amb el Pla de Sanejament i Depuració de la Comunitat Valenciana està previst el tractament de les aigües residuals del municipi de Cox integrat en el sistema denominat Callosa, que tractarà les aigües de Callosa de Segura, Redován, Cox i Rafal,  
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprèn de l'article 5 de la Llei d'Impacte Ambiental i els concordants del seu reglament,  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; la Llei 2/1989, de 3 de març, de la Generalitat Valenciana, i altres disposicions aplicables,  
Atès que l'article cinquè del Decret 162/90, del 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/89, d'Impacte Ambiental, atribueix la competència a l'òrgan ambiental per a les declaracions i estimacions d'impacte ambiental dels projectes als quals s'aplique aquesta llei,  
Atès que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent Declaració d'Impacte Ambiental:  
Primer  
Estimar acceptable, des del punt de vista ambiental, la modificació puntual 1/96 de les Normes Subsidiàries del municipi de Cox i Pla Parcial del Sector Industrial San Fernando, promogut per l'Ajuntament de Cox, sempre que es complisquen les mesures protectores i correctores incloses en l'estudi d'impacte ambiental i les que s'assenyalen a continuació:  
1) S'obtindrà un certificat de l'empresa gestora de la depuradora receptora dels cabals màxims generats per la totalitat del polígon industrial sobre la capacitat de tractament d'aquests, com també dels límits màxims que l'efluent ha de complir per al seu abocament a la xarxa. Les dites condicions seran considerades per l'Ajuntament per a la concessió de la llicència d'activitat de les diferents empreses que s'instal·len al polígon industrial.  
2) Si el punt 1 no poguera acomplir-se per falta de capacitat de la depuradora receptora, s'haurà de reservar sòl en l'àmbit del pla parcial per a la instal·lació d'un sistema autònom de tractament de les aigües residuals.  
3) En qualsevol cas, i abans del desenvolupament del Pla Parcial es remetrà a aquesta Conselleria el certificat del punt 1 o el projecte del sistema autònom per al tractament de les aigües residuals per a la seua supervisió.  
4) Si durant la fase de moviment de terres es detectara qualsevol vestigi de resta arqueològica, el titular té l'obligació de fer saber la troballa a la Conselleria de Cultura immediatament i adoptar les mesures pertinents per a la seua conservació i protecció.  
Segon  
Notificar als interessats que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 30 d'agost de 1996.-La directora general de Qualitat Ambiental: Gloria Arnandis Boix.


Còpia Permalink ELI